Otto Clemens

Otto Clemens (* 21. Oktober 1946 in Wean) is a estareichischa Bühnen-, Fernseh- und Füümschauspiela und Fernsehsprecha. De östareichischn Fernsehzuschaua kennan eam ois de Stimme vo de  Universum-Dokumentationen.

 Leem 

Aufgwoxn isa in da Brigittenau, in da Universumstroßn 50. Duatn woara in da Voiksschui und am Realgymnasium. Otto Clemens hod in Wean Schauspiel studiat und aa beim Walter Lott vom Actors Studio in New York, damita des Method Acting vom Lee Strasberg daleant.

 Theata und Füüm 

Zu seina bühnanmäßign Laufbahn zöön Mitgliedschoftn zum Burgtheater, zum Volkstheaters und zum Theater in der Josefstadt. Sei Oawat am Burgtheater hoda 1985 gschmissn, wäus bei de Proom zu Die Frau vom Meer von Henrik Ibsen Wickln gem hod weng da Regie von da Angelika Hurwicz. Vüü Schauspülakollegn hom sei konsequente Hoitung bewundat und hom si mid eam solidarisiat. Und recht hoda ghobt: De Auffiahrung is a Griff in Gatsch wuan.

Weng seine eafoigreichn Doastöllung vom Arnold in dem Stickl vom Gerhart Hauptmann Michael Kramer is eam 1987 von da Stod Wean de Josef-Kainz-Medäulie valiehn wuan.

Min Theater Der Kreis unta da Leitung vom George Tabori hoda Tuaneen gmocht bis noch Wellington in Neuseeland und Adelaide in Australien. Do hodaraa easchtmolig in englischa Sproch Theata gschpüüt.

Aa beim Füüm hod da Otto Clemens in a boa internationaln amerikanischn Produktionen mitgschpüüt: Unta aundan nem da Meryl Streep und James Woods in Holocaust – Die Geschichte der Familie Weiß 1978 unta da Regie vom Marvin J. Chomsky, wo a an SS-Offizia doagschtööt hod. In da TV-Serie Wagner min Richard Burton in der Titelroin woara da Gönner Karl Tausig.

A bsundare Leidnschoft vom Otto Clemens is des Schreim vo Drehbiachln.

 Fernsehsprecha 

Ziemlich zeitig hod da Otto Clemens nem seine Hockn am Theata und beim Füüm augfaungt, ois Sprecher in zoireiche Heagschpüü mitzum tuan.

Im Fernsehen hod a mit seina Stimm vua oim de erfolgreichstn historischn TV-Dokumentations-Reihen vom ORF prägt, de do san: Österreich I und Österreich II oder Hört die Signale vom Hugo Portisch und Sepp Riff. Otto Clemens is aa da deitsche Erzööhla von dem bisher teiastn Computer-Animations-Sechstäula von da BBC. Des woan Dinosaurier – Im Reich der Giganten und Die Erben der Saurier.

Seit 1987 is a denan estareichischn und deitschn Fernsehzuschauan bekaunnt wegn dera vüüfoch auszeichnetn Natur-Dokumentationsreihe Universum, die jede Wochn Eigenproduktionen vom ORF und Koproduktionen mit aundare Senda (BBC, Discovery Channel,...) zaagt. Do gebiaht in Otto Clemens a wesentlicha Auntäu vom Eafoig wegn seine Stimm. Se haum eam aa aan Exklusivvatrog aubotn, damit sei Stimm aa unvawexlboas Element von dera Reih is. Des hoda owa oglehnt, wäula si ned auf a anziche Soch festlegn woit. ServusTV hod 2011 min Otto Clemens ois Dazöhla a neiche Sendung Terra Mater augfaungt, de sofoat an großn Zuschauaeafoig brocht hod. 2014 hoda des owa wieda beend, damit a wieda wos aundas mochn kau.

 Privat 
Otto Clemens ist vaheirot und hat zwaa Buam. Derzeit (2015) lebta in Wean.

 Sprecha 
 Auswoi 
 Die letzten Paradiese (Reihe)
 Neuseeland: Land der Legenden
 Südtirol: Schätze der Natur
 Afrika: Kenia/Tansani - Im Land der Massai
 Jäger am Kap der Stürme
 Afrika: Mozambique
 Afrika: Wildes Äthiopien
 Die geheime Welt der Termiten
 Planet der Drachen - Die Zukunft der Reptilien
 Dinosaurier – Im Reich der Giganten

 Füümografie 
 Füüm 
 1976: Glückliche Zeiten
 1978: Der Mann im Schilf
 1980: Die Matrosen von Cattaro (nach Friedrich Wolf)
 1986: Rosa und Rosalind
 1995: Tödliche Liebe

 TV 
 1970: Hallo Freunde (TV Musical)
 1972: Die Abenteuer des braven Soldaten Schwejk (TV Serie)
 1977: Der Fehlschuss (TV Film)
 1977: Ein echter Wiener geht nicht unter -  Der Unfall (TV Episode)
 1978: Alpensaga - Der Kaiser am Lande (TV Episode)
 1978: Tod auf der Autobahn (TV Film)
 1978: Holocaust – Die Geschichte der Familie Weiss (TV Serie)
 1978: Cella oder Die Überwinder (TV Film)
 1979: Ein Baby hat leicht schreien (TV Film)
 1982: Tatort - Mordkommando (TV Episode)
 1983: Wagner (TV Serie)
 1991: Ein Geist verschwindet (TV Film)
 1992: Salzburger Nockerln (12-teilige TV Serie)
 1993: Wenn die Nachtigall verstummt (TV Film)
 1994: Saubere Aktien (TV Film)
 1996: Tatort - Mein ist die Rache (TV Episode)
 1999: Medicopter 117 - Die Vergewaltigung (TV Episode)

 Theata 

 Theater der Courage
 Die Komödianten
 Theater mbH.
 Echoraum
 Theater im Künstlerhaus
 Theater der Jugend
 Studiobühne Villach
 Sommerspiele Kobersdorf
 Theater Drachengasse
 Der Kreis (George Tabori)
 Burgtheater
 Theater in der Josefstadt
 Volkstheater

 Gostauftritt 

 Anton Brucknerhaus, Linz
 State Opera, Wellington, New Zealand
 Union Hall, Adelaide, Australia
 Wiener Konzerthaus
 Wiener Musikverein

 Auszeichnungan 
 Nominierung zur Josef-Kainz-Medaille 1974
 Josef-Kainz-Medaille 1986

 Im Netz 
  in da Wiener Zeitung 


Kategorie:Fernsehmoderator (Österreich)
Kategorie:Österreicher
Kategorie:Geboren 1946
Kategorie:Mann